CELEX: 32010R0731
Language: lt
Date: 2010-08-11 00:00:00
Title: 2010 m. rugpjūčio 11 d. Komisijos reglamentas (ES) Nr. 731/2010 dėl tam tikrų prekių klasifikavimo Kombinuotojoje nomenklatūroje

14.8.2010   
            
            
               LT
            
            
               Europos Sąjungos oficialusis leidinys
            
            
               L 214/2
            
         KOMISIJOS REGLAMENTAS (ES) Nr. 731/2010
   2010 m. rugpjūčio 11 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais.
            
         
               (4)
            
            
               Reikėtų numatyti, kad valstybių narių muitinių pateikta šio reglamento nuostatų neatitinkančia privalomąja tarifine informacija dėl prekių klasifikavimo Kombinuotojoje nomenklatūroje, vadovaujantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalimi, jos turėtojas galėtų remtis dar tris mėnesius.
            
         
               (5)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytą KN kodą.
   2 straipsnis
   Valstybių narių muitinių išduota privalomąja tarifine informacija, neatitinkančia šio reglamento nuostatų, dar galima remtis tris mėnesius, vadovaujantis Reglamento (EEB) Nr. 2913/92 12 straipsnio 6 dalimi.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2010 m. rugpjūčio 11 d.
      
         
            Komisijos vardu, Pirmininko vardu
         
         Štefan FÜLE
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Vaizdo ir garso įrangą iš esmės sudaro šios sudedamosios dalys:
                              
                                          —
                                       
                                       
                                          10 universaliuosiuose skaitmeniniuose (optiniuose) diskuose (DVD) įrašytų vaizdų atkūrimo aparatų,
                                       
                                    
                                          —
                                       
                                       
                                          10 projektorių su skystųjų kristalų įtaisų (LCD) matrica, kuriais taip pat gali būti formuojami iš automatinio duomenų apdorojimo mašinos gautos skaitmeninės informacijos vaizdai,
                                       
                                    
                                          —
                                       
                                       
                                          10 atskiruose korpusuose sumontuotų garsiakalbių su autonominiu maitinimu, ir
                                       
                                    
                                          —
                                       
                                       
                                          20 universaliųjų skaitmeninių (optinių) diskų (DVD), kuriuose įrašyti modernaus meno kūriniai – vaizdai su garsu.
                                       
                                    Menininkas pakeitė vaizdo atkūrimo aparato, projektorių ir garsiakalbių išvaizdą, kad įrenginys atrodytų kaip modernaus meno kūrinys, bet nepakeitė jų funkcijų.
                              Įranga pateikiama išardyta.
                           
                        
               
                  8521 90 00
                  8528 69 10
                  8518 21 00
                  8523 40 51
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 8521 ir 8521 90 00, 8528, 8528 69 ir 8528 69 10, 8518 ir 8518 21 00 bei 8523, 8523 40 ir 8523 40 51 atitinkančiais prekių aprašymais.
                  Įranga nepriskirtina 9703 00 00 pozicijai kaip skulptūra, nes nė viena atskira jos sudedamoji dalis ar visa surinkta įranga negali būti laikoma skulptūra. Menininkas šiek tiek pakeitė įrenginio sudedamąsias dalis, bet dėl šių pakeitimų nepakito jų, kaip XVI skyriui priskiriamų prekių, pirminė funkcija. Moderniam menui kurti naudojami vaizdo ir garso įrašai DVD diskuose kartu su įrangos sudedamosiomis dalimis.
                  Vaizdo ir garso įranga nelaikytina nei sudėtine preke, nes yra sudaryta iš atskirų komponentų, nei prekėmis, supakuotomis į mažmeninei prekybai skirtą rinkinį, pagal KN 3 bendrosios aiškinimo taisyklės b punktą. Todėl įrangos sudedamosios dalys klasifikuotinos atskirai.
                  Todėl vaizdo atkūrimo aparatai klasifikuotini priskiriant KN kodą 8521 90 00, projektoriai – KN kodą 8528 69 10, garsiakalbiai – KN kodą 8518 21 00, o DVD diskai – KN kodą 8523 40 51.
               
            
                  
                              2.
                           
                           
                              Vadinamąją šviesos instaliaciją sudaro 6 apvalios vamzdinės liuminescencinės lempos ir 6 plastikiniai šviestuvai.
                              Instaliacija sukurta menininko ir veikia jo valdoma. Ji skirta rodymui galerijoje, pritvirtinus prie sienos.
                              Šviestuvai atskirti vienas nuo kito ir montuojami vertikaliai.
                              Lempos dedamos į šviestuvus ir gali spinduliuoti dviejų atspalvių kintamąją baltą šviesą.
                              Dirbinys pateikiamas išardytas.
                           
                        
               
                  9405 10 28
               
               
                  Klasifikuojama vadovaujantis Kombinuotosios nomenklatūros 1, 2 (a punktu) ir 6 bendrosiomis aiškinimo taisyklėmis ir KN kodus 9405, 9405 10 ir 9405 10 28 atitinkančiais prekių aprašymais.
                  Įranga nepriskirtina 9703 00 00 pozicijai kaip skulptūra, nes meno kūrinys yra ne pati šviesos instaliacija, o naudojantis jos atliekamomis funkcijomis sukurti (šviesos efektai).
                  Dirbinys nepriskirtinas 9705 00 00 pozicijai, nes instaliacija nėra istorinę vertę turintis kolekcionavimo objektas. Jis turi 9405 pozicijai priskiriamai apšvietimo įrangai būdingas savybes.
                  Todėl dirbinys klasifikuotinas kaip kiti šviestuvai, tvirtinami prie sienų, priskiriant KN kodą 9405 10 28.